als_Latn dik_Latn sag_Latn
Asport- Humbja me Torinon ka shënuar hapin e rradhës të një krize rezultatesh që nuk ndalet, Lacio ka dëshirë për tu rinisur dhe ka dëshirë për të cuditur ashtu sic është duke bërë në Europa League.
Por në entuziazmin dhe në dëshirën e bardhekaltërve nuk ka krizë që nuk kalohet, e di shumë mirë Lorik Cana që beson shumë: “Për ne është një mëkat që nuk kemi arritur të fitojmë me Torinon, edhe se kemi qënë me një lojtar më pak. Gjithsesi, periudha më e vështirë e kampionatit do të fillojë tani, besoj se mund të arijmë akoma zonën Champions League sepse mungojnë akoma edhe nëntë ndeshje deri në fund”, ka deklaruar nga Shqipëria mbrojtësi lacial që po përgatitet me Shqipërinë ku është kapiten për ndeshjen kundër Norvegjisë në Oslo në 22 mars e vlefshme për kualifikueset drejt Kupës së Botës ‘Brazil 2014’ dhe më pas për miqësoren kundër Lituanisë në 26 mars në Tiranë.
Më tej kapiteni shqiptar ka folur për impenjimin e rradhës të Lacios në Europa League. “Fenerbahce është një skuadër shumë e mirë dhe nuk jam aspak i surprizuar që kanë ecur kaq përpara në Europë, disa lojtarë kanë luajtur me mua te Marseja dhe i njoh mirë. Në Europë unë shikoj favorit Chelsean, ka eksperiencë të madhe dhe sezonin e shkuar nuk duhet të harrohet që ka fituar Champions Leaguen. Gjithsesi duhet të theksohet se Lacio është një ndër të paktat skuadra në Europë që vazhdon të jetë në garë në tre fronte, është normale që ndonjëherë të kesh edhe momente shpërqendrrimi por objektivi jonë është të arrijmë në finalen e Europa Leagues”.
Skuadra e trajnerit Petkovic është duke kaluar një moment krize, por Cana nuk është aspak i shqetësuar. “Kemi shkuar në finalen e Kupës së Italisë dhe tashmë presim cerekfinalet e Europa Leagues, kemi paguar disi lodhjen dhe kështu që nuk kemi qënë të zotë të përfitojmë në kampionat, ku jemi disi mbrapa, por skuadra është në rrugën e duhur”.
You must be logged in to post a comment Login
als_Latn als_Latn als_Latn als_Latn eng_Latn